Застрашен е целият сезон.
И той успява отново да забие! Втората му поредна забивка.
Остават само няколко секунди, а Скот Бек…
Шест поредни точки за Бек.
Стреля от много далеч.
Бек напредва.
И вкарва кош! "Тексас Крисчън" печели!
Бек дриблира и вкарва!
Това шега ли е?
Бек отново вкарва кош!
Не съм виждал по-невероятен изстрел.
В защита.
Поредна защита в последната секунда. - Невероятно изпълнение
на Скот Бек. - Удивително!
Скот Бек вкарва по 30 точки на мач.
Какво не може Скот Бек?
Добро утро, Ноксвил. Телефоните вече звънят.
Спомняме си за великите играчи,
които така и не успяха да излязат на голямата сцена.
Разочарованието тази година е Скот Бек.
Скот Бек. Трудно е да не го мислите за разочарование…
Не го избраха на драфта в НБА.
Помните ли изстрелите му отдалеч?
Жалко е да видиш нещо подобно.
Пълно разочарование.
Сърцето ми се къса. Но се случва доста често. Жалко.
Наистина жалко.
Очевидно нямаше нужното, за да стане звезда в НБА.
НИЩО НЕ Е НЕВЪЗМОЖНО
Значи ти си виновникът.
Какво искаш?
Къш. Махай се.
Къш.
Следва "Минута за Ноксвил".
Тази сутрин няма много движение
към центъра на Ноксвил.
Горещата вълна пристигна късно снощи.
Днес ще е доста топло
почти навсякъде в окръг Нокс.
Дано климатиците ви работят.
Пожелавам прекрасен ден на всичките ни зрители.
Ало?
Кога трябваше да дойде?
Не знам защо не е дошъл.
Понякога баща ми забравя разни неща.
Ще ви се обадя за нов час.
Ще се погрижа този път да дойде.
Здравейте, г-жо Уолкът. - Бавиш си наема.
Знам. Съжалявам.
И трябва да нахраниш това куче, преди да събуди целия квартал.
Само че кучето не е мое.
Тя мисли, че е твоето куче. Как се казва?
Не знам. На каишката й пише Лъки.
Изглежда ли ти, че има късмет?
Луси. Казва се Луси.
Добре. Желая ви приятен ден.
Благодаря.
И още нещо. - Да.
В двора ми има много дупки.
Не знам кой ги копае, Луси или ти…
Но това трябва да спре. - Разбира се. Ще се погрижа.
Не оспорвам правото на Райън Ейкънс да извади Добс и Мур.
Така става, когато татко ти остави
баскетболен отбор.
Кого лъжем? Оспорвам логиката.
Стига!
Останаха без звезди,
а до началото на сезона има по-малко от месец…
СРЕБЪРНИ РИЦАРИ
"Рицарите" просто нямат състав.
Здравей, Руби. Дойдоха ли? - Единият.
Мога да позная кой липсва.
РАЙЪН ЕЙКЪНС
Скоро и банките ще дойдат.
Знаем, че той няма да дойде, Арчи.
Не забравяй, че е треньор от старата школа.
Извади Добс и Монро, двамата най-добри в отбора, без да се допита…
Добс и Монро са престъпници. Знаем го.
Домашно насилие, нагласени резултати…
Извинявай, не ми липсват.
Просто е смущаващо, че треньорът
ги изгони, без да се допита до него.
Да не говорим за генералния мениджър.
Какво мислите за Окой?
На тренировките се справя…
Кабинетът на треньора. - Къде сте? Имаме среща.
Където съм винаги, г-це Ейкънс.
Там, където управляваме този отбор.
Не летя в облаците като вас.
Баща ви ме разбираше.
Всеки ден, когато Добс и Монро бяха при нас,
посрамваха отбора на баща ми.
Вкарваха точки.
Бяха популярни. - Баща ми беше старомоден.
Глезеше играчите, а не счетоводителите.
Трябват ми играчи.
Набелязал съм няколко.
А пред мен има купчина съдебни дела,
неплатени данъци и просрочени фактури.
Истината е, че едва можем да плащаме на сегашните си играчи,
а бордът заплашва, че ще премести отбора.
Значи сте залели пожара с бензин, за да го изгасите?
Май е време да се захвана с риболов.
Не, не, не. Чуй ме.
Може би имам решение и е малко нетрадиционно,
но защо не проведем проби?
Ще изглеждаме отчаяни. - Като клоуни.
Събитие е. Уникална реклама.
Може да са три кръга,
в които феновете да участват в драмата и да имат фаворити.
Отбора ли ще възстановяваме или ще снимаме шоу?
Шоу, което се излъчва всяка вечер по "Спортен център"
и всеки ден в социалните медии и пресата.
Може да има таланти. Не знаем.
Баща ви щеше да се обърне в гроба, ако разбереше.
Извинете ме, имам да тренирам отбора.
Бейкър.
Той ще се съгласи.
Стига да има последната дума за играчите.
Добре ли си?
Татко ми се довери за отбора си, Арчи.
Баща ти казваше две чудесни неща.
Едното няма да го кажа сега, но другото е:
"Не се страхувай да загубиш,
защото не научаваш нищо от победите".
И не забравяй, че отборът вече не е на баща ти.
А е твой.
Триста долара за нови гуми, 450 за спирачките.
Отивам на работа, но когато се върна,
очаквам да се държиш по-добре.
Внимание, студенти. Пак е това време от годината.
В петък трябва да изпразните шкафчетата си.
Ако някой иска да играе футбол,
да се яви на южния терен днес…
Скот, пак забравих кода за шкафчето си.
Добре, Дарси. Ще се заема.
Ти ли поправяше климатиците?
Да, идвам от залата по химия.
Сега кой се развали? - В залата по химия.
Здравей, Скот.
Как си, приятелю? - Колата ми умря на паркинга.
Когато Бог затваря врата, отваря прозорец.
Добре ли си, Ник?
Упражнявам се да говоря като пастор.
Мисля пак да се пробвам с проповедите
и се върнах в часовете по контрол на гнева.
Колко пъти се провали?
Три.
Добре. Четири. Но последният не се брои.
Беше онлайн. Не ме изгониха. Просто…
…изтриха името и паролата ми.
Хайде, успокой се.
Как да ти помогна?
Ще ми направиш ли услуга?
Закачи тези флаери в столовата.
Утре ще е първата ни среща.
Разбира се.
Благодаря. - Моля.
Ще дойдеш ли на тренировката?
Зависи кога ще свърша.
Ще им кажа
да ти плащат като на треньор.
От твърде дълго си доброволец.
Да. Ще дойда при първа възможност.
Добре.
Не забравяй да ги закачиш. - Добре.
Оставете съобщение.
Здравей, тате. Аз съм.
Отдавна не сме се чували.
Проверявам дали си добре.
Лекарят се обади. Както и да е…
Обади ми се, става ли?
Липсваш ми.
СРЕБЪРНИ РИЦАРИ
Благодаря ви, че дойдохте.
Този уикенд
"Сребърните рицари" от Ноксвил ще проведат проби в залата.
Надяваме се да върнем американската мечта
в този изцяло американски отбор.
Заповядай, Дарси. Нов ден, нов катинар.
Хайде, Купър!
Баба беше бавна, но и стара.
Хайде. Утре имаме мач.
По-живо, момчета!
Извинявай, че закъснях. Някой повърна в столовата.
Каква е тази пастърма?
От курса ми по овладяване на гнева.
За да не получа инфаркт, когато се ядосам.
Хайде! Ще те фаулират, Джонсън!
Не стъпвай на линията!
Чу ли?
Какво?
Райън.
На пресконференцията днес Райън Ейкънс, собственикът на отбора,
обяви плана си да проведе проби
за местни жители. - Невероятно.
Нали? Още изглежда добре.
Не. Тоест да. Но тези проби?
Мърфи! Под коша!
Хайде! Давайте!
Какво мислиш?
Не съм говорил с Райън от 20 години.
Не се разделихме като приятели.
Извини й се и отиди на пробите.
Сигурен съм, че мина времето за извинения.
Беше толкова близо до НБА.
Всички знаят, че те прецакаха.
Това беше преди 20 години. Остана в миналото.
Ами бъдещето ти?
Баща ми спря да ходи на лекар,
мивката ми тече, а колата ми се нуждае от ремонт.
Имам си достатъчно задачи.
Не ми звучи така.
По-скоро звучи жалко.
Дръж.
Мърфи, за последен път,
майка ти не те ли научи на ляво и дясно?
Да, сър.
…новият собственик Райън Ейкънс
не губи време с изненадващото съобщение.
Тя поема голям риск,
а отборът се нуждаеше от внимание.
Здравей.
Добре.
Когато пак решиш да лаеш, дъвчи това.
Хайде, влез вътре.
Хайде, ела.
Добре.
…пред амбициозния собственик определено има голямо изпитание.
Да си припомним пресконференцията.
Надявам се да върнем американската мечта
в този изцяло американски отбор.
Надявам се да върнем американската мечта
в този изцяло американски отбор.
…изцяло американски отбор.
…американски отбор.
НОКСВИЛ ГАЗЕТ
СОБСТВЕНИКЪТ ПОЕМА ГОЛЯМ РИСК
Прибери се и си почини.
Баща ти казваше,
че ще имаш много време да се съмняваш в решенията си.
Благодаря, Руби.
Лека нощ. - Лека нощ, скъпа.
Скот. - Мърф.
Подранил си.
Ще ми пуснеш ли ток след училище?
Кога ще си купиш нова кола? - Когато събера пари.
Какво? Намислил ли си нещо?
Просто се чудя къде греша.
Нервен ли си за мача с "Клейтън"?
Недей. Ще се справиш добре.
Стига, човече. Всички знаят, че ти си този с трофеите.
Ти си върхът.
Дай ми съвет.
Да. Твърде си млад, за да се притесняваш. Забавлявай се.
Искам да играя в НБА.
Така ли?
Тогава не се ограничавай.
Имай опции.
Треньорът казва,
че чрез мечтите ни Бог ни казва какво да правим с живота си.
Треньорът ли?
Добре.
Да. Знаеш ли какво?
Моите трофеи са на витрината.
Навремето бях "Лъв".
А сега съм това.
Разбираш ли ме?
Да.
Най-добрият съвет, който ще ти дам.
Добре дошли.
Ние сме "Християнските атлети".
Но не е нужно да сте някое от двете, за да дойдете.
При нас има различни хора от различни места.
Да. Никой не дойде.
Но не видях причина да се откажа и…
Коя причина щеше да е достатъчна?
Не ми се прави на умник. - Добре.
Истината е, че се нуждая от практика.
Упражнявай се върху мен.
Наистина ли?
Да.
Добре.
Да започнем от дискусията.
В Йоан 10:10…
"Крадецът влиза само да открадне, да заколи и да погуби.
Аз дойдох, за да имат живот, и да го имат изобилно."
Какво?
Нищо. Продължавай.
Добре.
Какво има?
Не знам. Искам да кажа,
че просто си мисля за този изобилен живот.
Наистина ли искаш да го обещаеш на тези деца?
Не го обещавам аз, а Бог.
Колко души си видял да имат изобилен живот, Ник?
Защото оттук…
Виждам доста съжаление и безнадеждност.
И кой ще им помогне, когато тези хлапета се провалят?
Ти ли?
Бог? Исус?
Не можеш да виниш Бог за изборите си.
Сам си ги направил.
Виж какво, извинявай.
Не съм в много добро настроение през последните…
Петнайсет години.
Знаеш ли какво? Държиш нещата под контрол.
Ще се видим после.
ДОМАКИН - ГОСТ
Направо ни разбиват!
И не играете със сърце.
Нито един от вас!
Скот може би иска да добави нещо.
Вижте, треньорът Мартин си има проблеми.
Затова просто
излезте и се позабавлявайте.
Не го приемайте твърде сериозно.
Това е просто игра.
Хайде.
Почакайте.
Елате.
Добре.
Играете със сърце.
Но за да победите,
използвайте главите си.
Трябва да сте умни.
Трябва да мислите.
Колко са високи играчите на "Клейтън"?
Големи са, тренер.
Да, по-големи са от нас.
Половината им точки са след борби.
Тогава какво ще правите, когато стрелят?
Намирате човека си и го блокирате.
Всеки път.
Ако сме господари под коша,
ще спечелим мача.
Давайте.
Мърф, на три.
"Лъвове" на три. Едно, две, три.
Лъвове!
ЛЪВЪТ НЕ СЕ ИНТЕРЕСУВА ОТ МНЕНИЕТО НА ОВЦЕТЕ
Гордея се с вас, момчета. Успяхте.
Всички до един.
Можете да си вървите. След малко ще дойда и аз.
Добър мач, Куп.
Благодаря.
Радвам се, че помогнах.
Ще отидем да хапнем пица. Идваш ли?
Трябва да довърша тук.
Побързай и помисли за пробите.
Знам, че още ти се иска. - За какво говориш?
Стига.
Всички го знаят.
Носят се слухове.
Шпионираш ли ме?
Виж, просто казвам.
Защо е толкова важно за теб?
Как ще стана пастор в църква,
ако не мога да те убедя, че Бог иска да живееш истински?
Значи съм изпитание.
Не, човече.
Най-добри приятели сме.
Ало.
Почакай, какво прави?
Добре, Бърни. Веднага идвам.
Благодаря.
Платих я! Мога да я слушам!
Седем пъти стигат за една нощ.
Какво разбираш? - Отведи го, Скот.
Скоти! - Знам, тате. Ела.
Хайде да си ходим.
Обичам те. - И аз те обичам.
Татко.
Защо вдигна толкова шум за тази песен?
И защо не ходиш при лекаря си?
Какво става?
Спряха ми здравната осигуровка.
Освен ако не искаш да ме караш до Канада два пъти в месеца…
Казаха, че ми трябва ново сърце.
Не искам ново сърце.
Какво да го правя?
Залата се готви
за забавен и вълнуващ момент -
първите проби в лигата.
А по-важното е, че феновете са готови
да видят кой ще се появи за тази вълнуваща възможност.
Погледни я.
Мисли се за много важна, след като баща й умря.
Райън е добър човек.
Тя те заряза
в мига, когато видя, че няма да постигнеш нищо.
Не стана така, татко.
Жена като нея няма да се омъжи за чистач.
Сигурно си прав.
Но вече няма значение.
Миналото си е
минало.
Беше онази песен на Елвис.
Която тя харесваше.
Имах нужда
да я чуя.
РАЙЪН ЕЙКЪНС СОБСТВЕНИК НА РИЦАРИТЕ
"Лъвове" на три. Едно, две, три.
Лъвове!
Здравейте, фенове.
Днес стотици се надяват да получат шанс
в така рекламираните и критикувани проби.
Отидете с тази група и направете упражненията.
Ще ви кажат дали продължавате. - Благодаря.
На тренировъчното игрище?
Трябва да си заслужите правото да играете на официалното.
Успех.
Господи…
Знам, че не мога да говоря с баща си.
Наистина се надявах,
че може би ще го попиташ
какво трябва да направя, защото
вече не съм сигурна за нищо.
И ако не се получи…
Надявам се, че ще ми дадеш знак.
Извинете, пробите са на тренировъчното игрище.
Знам, аз просто…
Скот?
Ти ли си?
Здравей, Рай.
Почакай…
На пробите ли си дошъл?
Не си ли на 40 години?
Още не.
Рожденият ми ден е на 17 ноември. - 17 ноември.
Как си?
Много заета.
Разбира се, и…
Съжалявам за баща ти.
Благодаря.
Изглеждаш добре.
Много добре.
Искам да кажа…
Добре.
Г-це Ейкънс, Арчи ви търси.
Трябва да тръгвам.
Рай.
Наистина ли се изненада да ме видиш?
Сигурно си мислела, че е възможно да дойда.
Защо въобще да мисля за теб?
Това не е ли Скот Бек?
Ама че късмет.
Забрави, Арчи.
Няма да извадя старите си връзки пред камерите.
Няма да навреди.
Първият път навреди.
Какво правиш?
Ангажирам феновете.
Създавам драма, която да следят.
Това е началото на вълнуващото, но и рисковано решение на г-ца Ейкънс.
Амбициозната дъщеря продължава делото на легендарния си баща.
Знаем, че има всичко необходимо.
Въпросът за милион долара е
дали ще се появи някой, който да й помогне?
Видя ли Райън? - Набива се на очи.
И? - Не тая големи надежди.
Защо?
По-добре е чашата да е наполовина празна.
За да не ти тежи провалът.
Да. Добре.
Значи Бог е всемогъщ и е изворът на мъдростта.
Но ти си предпазлив. - Пак това с изобилния живот.
Забрави го. Нека чашата е наполовина празна.
Исус е дошъл, за да вземе тази чаша, била тя пълна, празна или счупена.
Дошъл е, за да я напълни отново.
Сигурен съм, че Райън ме мрази.
Ще измислим нещо.
Стига. От "Атланта" няма да го пуснат.
Ще сключим сделка с тях.
Нямаме пари. Ами пробите?
Защо не Дерил Коутс?
Вкарва по 23,2 точки, 6,7 борби.
Къде е играл? - Ирак, Катар и Афганистан.
Военен герой.
Новини ли ще пишем или ще възстановим отбора?
Дано и двете.
Това е интересна опция.
Това ще ми хареса.
СТАТИСТИКА СКОТ БЕК
Луси.
Ела тук.
Имам само коричка от пица.
Добре.
Къде беше?
С колата ми не си говорим.
Не се карай с пастор Лорънс.
Днес се нуждая от Божията помощ. Благодаря.
Всъщност…
За теб беше.
Да. Добре.
Преди да започнем, искам да се помоля за нашия приятел Скот Бек.
Скот, подкрепяме те и се молим за теб.
В Притчи 3:6 пише:
"Във всичките си пътища
признавай Него,
и Той ще оправя пътеките ти".
Някои преводи са различни.
Ако сте смирени пред Бог,
отговорите на всички въпроси в живота
са лесни за намиране.
Само че в Притчи 25:2 пише, че слава за Бога е да скрива всяко нещо.
Много често се изправяме пред предизвикателства и…
Искаме да спрем и да се откажем.
Ами ако Бог се беше отказал пред кръста?
Благодаря, пасторе. Чудесна служба. - Благодаря.
Как мислиш, че беше вчера?
Не знам. Предполагам, че утре ще разбера.
И аз съм треньор по баскетбол.
Така ли? В църковната лига? - Не точно.
Повечето уикенди сме в залата.
Момчетата ще се радват да те видят. - Да.
Съжалявам, пасторе. Извинете.
Ало? - Пастор Лорънс.
Страстта ми харесва.
Не съм съгласен с това, което казахте за Притчи 3:6.
Защо не се отбиеш през седмицата?
Ще го обсъдим.
Райън ми се обади. Идва у нас.
Искаш ли да те закарам? Хайде.
Не казвам, че е еретик. Просто казвам, че не е прав.
Пастор Лорънс е старомоден. Аз съм модерен.
А и Бог ме насочва. Поставил ме е точно там, където иска.
Тя е тук.
Наистина ли не искаш да дойда с теб?
Мисля, че ще се справя.
Това Ник Мартин ли беше?
Да, още е тук.
Искаш ли да влезеш?
Откога имаш куче?
Не е мое.
Искаш ли чай?
Няма да се преструвам, че това не е странно.
Какво става, Райън?
Дойдох да ти кажа,
че треньорът Банкс избра играчите,
които ще преминат във втория кръг,
и ти си сред тях.
Трябва само да се подпишеш.
Всички в списъка ли ще посетиш?
Само за когото едва не се омъжих.
Виж, знам, че…
Защо го правиш, Скот?
Защо се подлагаш отново на това?
И двама ни.
Имам нужда от пари.
Има и по-лесни начини,
отколкото да играеш баскетбол на 40 години.
Трийсет и девет. И може би не искам да ми е лесно.
Огледай се. Нямам какво да губя.
Аз имам.
Попита ме дали мислех, че ще дойдеш на пробите,
но запита ли се как ще се почувствам, ако го направиш?
Ако знаех, че ще те разстроя, нямаше да дойда.
Какво очакваше, Скот?
Изостави ме пред олтара и изчезна.
Опитах се да ти се обадя, но ми казаха, че си в Европа.
След като не те бях виждала една година.
Виж, аз…
Нещата не се случиха както очаквах.
Очевидно.
Драфтът.
Да, знам.
Но не съм виновна, че нямаше втори план.
Откъде знаеш, че не е това?
Просто дойдох да ти кажа,
че Банкс те одобри за втория кръг
и ще привлечеш интереса на медиите.
Това е голяма част от всичко.
Ще задават много въпроси за нас.
С две бучки захар?
Благодаря, че дойде да ме предупредиш.
Нищо не мога да ти обещая.
Разбира се.
Какво казваха хората за неочакваните обрати
на съдбата?
Не знам. Ще питам Ник. Доста го бива в тези неща.
Още ли иска да стане проповедник? - Да. Не се отказва.
Защо мислиш, че ще успееш сега,
щом не успя като млад?
Прибързах да се откажа.
Изкъпи си кучето.
Не е мое.
Здравей, Джери.
Искаш да вляза напред и да подам на Купър
или да тръгна… - Хайде!
Ще ви купя ролкови кънки!
Ще се наложи! Знаеш ли какво? Излизай на игрището.
Хайде.
Толкова се притесних. Какво стана?
Успя ли? Да…
Да! Скот е "Сребърен рицар"!
Купър по крилото. Не е свободен.
Мърфи, ти си отдолу. Разбра ли?
Момчета, от 30 години нямаме победа срещу "Броудмор",
но те имат слабости, а ние имаме домакинско предимство.
Оставете си телефоните.
Бил си със собственичката им?
Не играем с "Рицарите".
Секси е. - Да. Не.
Стига.
Това са само празни приказки.
Нищо не означават. - Не е точно така.
От витрината с трофеите
отиваш в "Нокс Арена".
Не знам. Може би… Значи и ние можем да успеем, нали?
Нали?
Нали, Скот Бек?
Добре. До утре.
Скот беше невероятен.
Един от най-добрите. Чувате ли?
Знаете ли какво можеше?
Всичко изглеждаше лесно.
Всички се шокираха, че не го избраха.
Знаем, че и да победим, и да загубим, волята и планът Ти са съвършени.
И затова молим…
Молим за търпение,
безопасност, смелост и смирение.
В името Божие.
Амин.
Браво. Добра работа. - Извинете.
Кристина Уолш, Канал 6. Аз…
Аз съм треньорът на "Лъвовете". Ник Мартин.
Но навярно търсите него.
Скот Бек.
Да…
Сериозно ли? Не.
Не, благодаря. - Скот, моля те.
Целият град иска да разбере какво става. Само пет минути.
Добре.
Предвид старата ви романтична връзка с Райън Ейкънс,
смятате ли, че е добър собственик на "Рицарите"?
Нека ви кажа нещо за Райън.
След гимназията мнозина се изненадаха,
че отказа на баща си да учи в Бръшляновата лига
и отиде в християнско училище.
Никога не използва парите или влиянието на семейството си.
Да, беше труден избор да изгони Добс и Монро,
но го направи в името на почтеността.
И да, влюбих се в Райън.
Този град ще разбере на какво е способна.
"Рицарите" са в добри ръце.
Освен Бек…
"Дейли Обзървър" и "Чемпиън Илюстрейтед"
ще пуснат новини на сайтовете си утре.
Може би е прекалено рано,
но може и да успеем.
Не подценявайте силата на добрата история за Пепеляшка.
Дано не се почувстват глупаво, че са повярвали.
Не се тревожете за Скот Бек.
Следващият кръг е тежък, а той не е колежанин.
Ще отпадне, преди да се превърне в проблем.
Здравейте и добре дошли.
Аз съм Кристина Уолш от Канал 6.
Оставете съобщение.
Денят в източен Тенеси ще е хубав…
Здрасти, татко. Дават ме по телевизията, ако ти се гледа. По осми канал.
Стигнах до втория кръг, татко.
Обади ми се.
ВТОРИ КРЪГ ОТ ПРОБИТЕ УТРЕ
СКОТ БЕК ЯДЕ БЕЗПЛАТНО
Днес ще си хапнем пастърма.
Днес е вторият ден от пробите на "Рицарите".
Някои кандидати изпъкват,
например местният звезден атлет Скот Бек,
който отново се прочу със стрелбата си отдалеч.
Здравей.
Коутс. Нали? Аз съм Скот.
Исках да ти благодаря. Превърна спринта в състезание,
сякаш сме конкуренти. - Конкуренти ли?
Искам да сме съотборници.
Както и да е, иначе нямаше да съм тук днес.
Да.
Много по-високи са на живо.
Треньор съм по баскетбол от 30 години.
Не си представях така последния си сезон.
Ако можех, щях да ви пратя до един у дома.
Но след днес ще трябва да оставя трима.
За вас това е възможност.
За мен?
За мен е срам.
За което се извинявам.
Някои от вас няма да си тръгнат, докато не ги изнесат в чувал,
затова да започваме,
за да приключим възможно най-бързо.
Да.
Скот Бек, може ли да поговорим?
Не си ли малко стар за тази игра, Бек?
Ами ти?
Аз съм треньор. Мога да го правя, докато ме погребат.
Колко ти остават? Два сезона?
Харесвам си шансовете.
Направих си сметката.
Шансовете ли?
Аз съм един от малкото на терена с истински опит.
Значи имаш дузина добри опции.
Имаш двама добри центрове, но ти трябва само един.
А Флетчър печели 20% повече борби
от онзи в зелено.
Но ще направи 13 фала за една спорна топка.
А този в зелено стига до коша със секунда по-бързо,
затова казах на Коутс да се връща по-бързо в защита.
Така ли му каза, а?
Мислех, че след като 15 години си бил чистач,
би трябвало да знаеш, че тази игра не е просто числа.
Е, хайде. Довърши танца си пред камерите.
Да те откарам ли?
Да.
Защо се скара с треньора Банкс?
Сигурно си знаел, че като го унижиш пред всички,
ще изгубиш шансовете си, колкото и да бяха малки.
Омръзна ми всички да мислят, че знаят кой съм и какво мога.
Добре.
Ще дойдеш ли на мача довечера?
Много съм заета.
Домакини сме на "Броудмор".
Дори ти не можеше да ги биеш.
Да, но…
Сега съм по-умен.
ДОМАКИН - ГОСТ
Почакай.
Чакай.
Сега!
Здравей.
Не съм идвала тук, откакто завърших.
А аз не съм си тръгвал.
Искаме да питаме нещо.
Защо жена като вас е излизала със Скот?
Няма никакъв стил.
Навремето беше съвсем различен.
Бях свидетел.
Пред вас съм, хора.
Хайде да отидем да хапнем.
Знаеш ли? Определено имаш много за човек, който няма какво да губи.
Всъщност не съм им треньор. Ник е.
Да, но те харесват.
Страхотни деца са.
Когато мама почина, татко се отказа.
Просто се сърди.
Сърди се на всичко.
Пропи се.
Ужасно съжалявам.
Нямах представа какво си преживял.
Как се озова обратно в "Кингс Академи"?
Работа е.
Без напрежение.
След всичко имах нужда да помисля.
Знаеш ли,
петнайсет години са доста време за размисъл.
Знам.
След като завърших, се дипломирах в "Оксфелд".
Прекарах следващите пет години в корпоративните финанси.
Омъжих се.
Обиколих целия свят.
После се разведох и се върнах у дома.
Татко ми казваше да не излизам с играчи.
А аз си мислех, че говори за спортисти.
А как се озова с отбора?
Повярвай ми,
и аз се изненадах.
Мисля, че половината град очаква
да падна по лице и да се проваля,
а другата половина иска…
Съветът иска да премести отбора.
Извън Тенеси? Защо?
За пари.
В професионалния спорт всичко е за пари.
Сигурна съм, че баща ми е знаел
и затова трябва…
Да направя каквото не е могъл.
Харесва ли ти?
Баскетболът?
Не знам. Питай ме отново, когато мога да си поема дъх.
Разбирам.
Очакванията те изморяват.
Животът ти, целите ти,
вече нищо не ти принадлежи.
Дори и провалите не са твои.
Защото ако се провалиш,
проваляш всички около себе си.
Кажи ми, че не си заложил цялото си бъдеще на това.
Особено след това, което каза на Банкс.
Не знам колко голям шанс имаш.
Но все пак има, нали?
Шанс.
Казах ти, че не зависи от мен.
Не и изцяло.
Все още ли пазиш онази фиба, която ти подарих за рождения ден?
Не.
Защо?
Не очаквах нощта да приключи така.
Да.
И аз не мислех, че ще бием 'Броудмор".
Твърде късно ли е?
За какво?
За всичко.
За теб, за мен.
Баща ми, "Рицарите", Ник.
Много е.
Помниш ли часа по литература,
в който ходихме заедно?
Не особено. - Как може да не го помниш?
Направихме задълбочен анализ на "Дон Кихот".
Онзи с вятърните мелници?
Само това ли запомни?
Написа и двете есета.
Вярно е.
Беше такъв глупчо.
Той казва нещо такова:
"Приеми съвета ми и живей дълго.
Защото най-абсурдното нещо, което може да направи човек, е да умре".
Е,
не умирай.
Предполагам.
Не, това е невъзможно.
Колко е часът? - Трябва да тръгвам.
Какво има?
От пресата са ни снимали заедно снощи.
И ще имам нечестно предимство?
Не е толкова просто.
Да си вървя ли?
Добре.
Извинявай. Аз просто…
Райън, всичко ще е наред.
Не мисля така.
Сега не знам нищо за нищо,
освен че татко ми се довери
и не мога да се проваля.
Райън… - Съжалявам за всичко.
Какво има?
Стигнал си до последния кръг.
Чудесно.
И останаха трима.
Конкуренцията е жестока
за последните две места в отбора.
Остават ветеранът от въздушните сили Дерил Коутс,
пожарникарят Клинт Доусън и изненадващо
по-възрастният Скот Бек, бивш талант от НБА,
който изчезна от светлината на прожекторите преди 20 години.
Интересно какво ли си мислят.
Ще продължим да отразяваме всеки един момент от тази история.
Добре дошли.
Ние сме "Християнски атлети".
Но не е нужно да сте някое от двете.
При нас има различни хора от различни места.
А сега може би точно вие искате да се присъедините.
Ето го и нашият герой.
Закъснях.
Това е за теб.
Не беше нужно, момчета.
Не ме гледай. Нямам нищо общо.
Ще ти трябват за последния кръг.
Стига.
Прекалено е.
Всички се включихме, г-н Скот.
Да, но вече имам чифт маратонки.
Не може да носите тези стари боклуци по телевизията.
Трябва да сте супер.
Да, да. Много са хубави. Благодаря ви.
Нека ви питам нещо.
Колко от вас имат мечти за бъдещето?
Да, Дарси.
Искам да съм първата жена астронавт на Луната.
Чудесно. Някой друг?
ФБР, контраразузнаване.
Искам да играя в НБА.
Това е хубаво, Мърф.
Нека ви питам нещо друго.
Колко от вас смятат, като християни,
че не можете да провалите живота си?
Като тази връв тук,
смятате ли, че пътят ви към успеха
е права линия? Че с достатъчно време и молитви
все някога ще постигнете успех?
Мърф, ще завържеш ли няколко възела?
Струва ми се, че понякога християните мислят, че имат предимство в живота.
Някои от вас също го мислят.
Отдавна сте в Псалми 37:4, нали?
Просенията от сърцата, просенията от сърцата…
И сте стигнали дотам,
че го мислите за обещание.
Ще я пуснеш ли на пода, Мърф?
Хайде.
Настъпи я.
Хайде, настъпи я.
По-силно. Давай!
Исус трябва да е на ваше разположение, нали?
Той е духът в бутилката.
Той винаги ще сбъдва желанията ни.
Не спирай, Мърфи. Смачкай я.
По-силно! Влачи я в калта. Смачкай я. По-силно, Мърфи! Спри.
Вземи я.
Погледни я.
Дай я на другите.
Ами ако тази връв цял живот чуваше,
че е безполезна
или че от нея няма да излезе нищо?
Ами ако й казваха, че не е достатъчно хубава?
Или достатъчно умна?
Или твърде стара?
Твърде дебела?
О, да.
Животът ще ви даде много причини да се обезсърчите.
Много причини да изгубите вярата си.
Особено когато изглежда така. Като заплетена бъркотия.
Дарси, ще ми я дадеш ли?
Благодаря.
Бог никога не ни е обещавал живот без проблеми.
Или без провали.
Всъщност в Йов 14:1 се казва: "Човекът, роден от жена,
е кратковременен и пълен със смущение".
Не се отнася само за невярващите.
А за всички нас.
Въпросът не е дали някога ще се изправите пред провала.
А кога.
Трябва. - Да.
Докато не ни спре… - Здравей.
Да не ти е развален телефонът?
Мога ли да направя нещо за вас?
Нали знаеш, че мога да те уволня?
Може и да напусна.
Както и да е, съветът ще ви види сметката.
Допуснал си Скот Бек до последния кръг,
без да имаш намерение да избереш.
Вярно е.
Защо? Защо го направи?
Не бях аз.
Аз бях.
Скот Бек е твърде ценен за нас.
Не може да си позволим да го изгубим.
Всички обичат голямото завръщане.
С малко "богата жена, беден мъж" за капак.
От това са направени мечтите. А мечтите продават билети.
Десетки милиони долари в безплатна реклама.
Предварителните продажби никога не са били повече.
На бюрото ми стоят десетки оферти за правата на излъчване до последния кръг
и имаме по-голям дял жени зрители от всякога.
Искаше да рекламираш отбора си
и го направи.
Трябва да се гордееш.
Не, не се гордея.
Не и по този начин. Стига, тренер.
Още в началото ви казах,
че не искам да участвам.
Кажете ми, когато сте готови да тренирам отбора ви.
Няма нищо. Нека си тръгне. Ще му мине.
Скот заслужава да знае истината.
Не, не е вярно. Не.
Не знаеш дали няма да каже на пресата.
Ще унищожи всичко, което създадохме.
Отборът… Твоят отбор няма да го преживее.
Това ще го съкруши.
Само ако му кажеш.
Дали да се подстрижа късо?
Защо питаш точно мен?
Харесва ли ти тази пяна за бръснене?
Какво ти става?
Не знам. Мисля, че имам шанс да си върна живота.
Скот, не си изгуби живота. Просто не правеше нищо с него.
Дължа ти много. - Ами… Почакай.
Наистина ли?
Да.
Казваш, че съм те научил на нещо?
Това е страхотно.
Живей за Бог и няма да имаш причина да се откажеш.
Не прекалявай с проповедите.
Звучиш като курабийка с късметче.
Да, прав си. - До скоро.
Баща ти седеше там
и се тревожеше за същото нещо, като теб сега.
Какво да прави със Скот Бек.
Спрях да мисля за него и продължих с живота си.
И тогава…
Той се върна и ме е страх да не го изгубя отново.
Изборът е негов и трябва да го оставиш да го направи.
Ако не си честна с него, ще му отнемеш правото да се бори за теб.
Каквото и да стане, ще разбереш
кой е той всъщност.
Не знам.
Не знам, Руби, всички казват, че Скот ме е използвал, за да влезе в НБА.
Не го вярваш.
Скот е от работническо семейство.
Нямаха пукната пара.
Как мислиш, че се е чувствал,
когато момичето, което е обичал, се е родило богато?
Все се опитвах да го уверя, че това няма да има значение.
Чий глас е бил най-силен?
Твоят или този в главата му,
че никога няма да е достатъчно добър за теб?
Договорът в НБА щеше да ви направи равни.
Не те е използвал, за да влезе в НБА.
Не виждаш ли?
Използва НБА, за да стигне до теб.
Повече няма да ядеш човешка храна.
Храната ти е в купичката на пода.
РАЙЪН ТРЯБВА ДА СЕ ВИДИМ. "ФЕНИКС"?
СКОТ РАЗБИРА СЕ.
Май имам среща.
После ще обсъдим диетата ти.
ФЕНИКС АПТЕКА И ФОНТАН
Добре.
Ето.
Благодаря ви. Оценявам го.
Вижте. Нищо не е невъзможно.
Благодаря ви още веднъж.
Здравей, красавице.
Още документи ли ми носиш?
Не.
Помниш ли това чудовище? Поръчвахме го след победите.
Да. - Благодаря, Ким.
Е, Скот… - Виж, знам.
Съжалявам за снощи. Не мислех.
Веднъж ми беше приятно да не…
Да не мисля.
Рай, не ме бива особено в това.
Опитвам се да ти кажа… - Няма да те пуснат да играеш.
За какво говориш?
Исках да направя нещо смислено. Трябва да ми повярваш.
Но за Арчи всичко е било за пред камерите.
Това ли е? Край? Приключих?
Съжалявам.
Не, виж, знаеш ли какво? Аз…
Скот, чуй ме. - Знам. Всичко е наред.
Може ли да поговорим? - Няма нищо.
Почакай, Скот. Говори с мен.
Можеше да се съглася, ако ми беше казала по-рано.
Кълна се, че не стана така. - Ти ме използва, Рай.
Знаела си, че още те обичам.
Знаела си, че цял живот ще търся прошка.
И ме накара да повярвам,
че все още имам шанс.
Сякаш и аз гоня вятърни мелници.
ПРОБИ ЗА РИЦАРИТЕ ПОСЛЕДЕН КРЪГ
Целият сезон е изложен на риск.
Остават няколко секунди и Скот Бек…
Стреля от много далеч. И вкарва!
"Тексас Крисчън" бие!
Шегувате ли се? - Бек пак вкара!
Не съм виждал такъв изстрел.
"Тексас Крисчън" отива на щатските финали.
Каква защита от Бек. - Невероятно!
ЧАКАТ НА ОПАШКА ЗА СКОТ
Много често се изправяме пред предизвикателства
и искаме да спрем, и да се откажем.
Ами ако Бог се беше отказал пред кръста?
Ало? - Здравей, Ник.
Кой се обажда?
Райън.
Защо, Господи?
Защо ме накара
да помисля, че мога да си върна живота
само за да ми го отнемеш отново?
Да ме накажеш ли искаш?
Какво се опитваш да ми покажеш? Просто ми го покажи. Какво?
Покажи ми.
Скот.
Какво правиш тук?
Ела, да се прибираме.
Виж, ако имаш нужда от нещо…
Може би не е толкова зле.
Скот.
Пастор Лорънс…
Помогни ми.
Вчера ми благодареше.
А днес ме обвинява.
Не си направил нищо лошо.
Проблемът е, че Скот не вижда големия план.
Божия план.
Ако говори с мен, ще мога да му помогна.
Но не можеш да го накараш, Ник.
Да, знам.
Защо ме караш да го направя?
Нищо не те карам. Пастор Лорънс иска да говори с теб.
Хайде. Внимавайте.
Защита.
Точно така.
Пастор Лорънс.
Здравей, Скот, ела.
Браво.
Здравей, Скот.
Травми на гръбначния стълб, ампутации, мнозина са ветерани.
Но тук няма значение.
Отказват това да ги спре.
На игрището не говорят за недъзи.
Само за възможности.
Божието тяло в действие.
Да, живеем в разбит, нечестен свят.
Но Бог вярва.
Може да мислиш, че си свършил.
Но Бог не е свършил с теб.
Още работи в теб и чрез теб.
Но трябва да си готов.
Още си жив, Скот. Още дишаш.
Където има живот, има и надежда.
Всичко изглежда толкова невероятно.
Когато Бог прави нещо чудесно,
сякаш винаги започва с трудности.
Но когато Бог прави нещо невероятно,
започва с невъзможното.
Искаш ли да се запознаете?
Много ще им хареса. - Не днес.
Не, ще се запознаете.
Хора, Скот Бек е тук. Елате да се запознаете.
Здравейте. Как сте?
Приятно ми е. Аз съм ти голям фен.
Радвам се да се запознаем. - И аз.
Гънър.
Приятно ми е.
Отче наш, обръщаме се към Теб със смирени сърца,
молим Те да помогнеш на нашия брат Скот
и да го благословиш.
Отче, молим Те да ни дариш със сила и издръжливост.
Какъвто и да е резултатът, каквито и да са шансовете.
Молим те в името на Исус. Амин.
Какво правиш?
Обличай се. Ще те заведа на лекар.
Казах ти, че няма смисъл.
Жив си, нали?
По-добре да живееш колкото се може по-дълго.
Хайде да вървим, татко.
Не разбираш.
Не мислиш, че разбирам ли, татко?
Разбирам повече, отколкото мислиш.
Затова ще те запиша в програмата.
Ще се върнем в църквата, ще направим
каквото е необходимо.
Но трябва да избягаш от болката.
И на мен ми липсва.
И аз нося тази тежест.
Справяме се, нали, Скот?
Не, татко.
Но ще успеем.
Обещавам ти.
Това е, фенове на "Рицарите".
Днес е последният ден от амбициозния експеримент наРайън Ейкънс.
Кристина Уолш е пред залата.
Събират се много хора и вълнението се усеща.
Човек би си помислил, че е на плейоф.
Скот няма да дойде, нали?
Съмнявам се.
Каза ли му?
Тогава какво да кажа на пресата?
"Той просто не дойде."
Скот направи избора си и трябва да продължим без него.
Без него. Добре.
ХАЙДЕ НА КОНЧЕ?
Направо страхотно.
Къде отиваш?
Нали знаеш, че не пускат боси хора на игрището?
Това е моето игрище.
Права си.
Защо си тук, Скот?
Все това ме питаш.
Искам да направя нещо повече, а не да се откажа.
Вече не искам да съм Скот "Колко жалко" Бек.
Точно съжалението
ми попречи да видя плана на Бог за мен.
И ни раздели, Рай.
Заслужаваше нещо повече.
Както и аз.
Съжалявам.
Имаш сърце.
Не те използвах.
Може би част от мен разбра какво става,
но друга част се страхуваше, че пак ще те изгубя.
Няма нищо.
Както би казал Ник,
аз съм точно там, където иска Бог.
Помниш ли какво ме попита?
За неочакваните обрати в живота.
Предполагам, че може и да е съдба, но според мен
по-скоро е въпрос на вяра.
Кой води?
Ти ми кажи.
Добър изстрел.
Май се готвят да започнат без мен.
Пробите?
Но защо?
Първо исках всички да видят как печеля.
Но сега мисля, че хората трябва да видят как не губя.
Каква е целта ти?
Невинаги виждаме финалната линия. Знаеш го, Рай.
Но Той ни насочва стъпка по стъпка.
Това ще е чудесна история за децата ни.
Нали разбра, че те помолих да се омъжиш за мен?
Не е нужно да решиш сега.
Помисли си.
Разбрах.
Топката е в моето поле.
Браво на теб.
Седалките на малкото тренировъчно игрище са пълни с фенове и приятели.
Но не мога да видя Скот Бек.
Всички сме тук, да започваме.
Как го накара да дойде?
Не можах да го спра.
Тренировъчни мачове.
Трима на трима. Черни срещу бели потници.
Имате три минути да опознаете отбора си.
И после ще поиграем.
Здравей, Хал.
Седни при нас.
Приятно ми е.
От теб зависи дали ще спечелиш.
Прочете ли договора?
Не са длъжни да те наемат.
Успокой се. Забавлявай се. Покажи им.
Ами ти? - Не се тревожи за мен.
Става ли? Просто мисли за мача.
Утре по това време ще си "Рицар".
Добре.
Джефрис, нали? - Да.
Фен съм ти. - Благодаря.
Хващаш 92% от борбите в нападение.
Благодаря. - Да.
Синьо четири. Става ли? Стой под коша.
И ще разбереш какво да правиш.
Както кажеш, тренер.
Господа, за мен е чест.
Не трябва ли да излиза така?
За да върши повече работа?
Става ли? - Да, така е по-добре.
Приятелят ти се справя доста добре.
Като човек, който няма какво да губи.
Не е ли време да сложим край?
Преди да започнат да му вдигат статуи.
Писна ми да ме командваш.
Скот Бек.
Всички тук пробягаха разстоянието за под 35 секунди.
Най-добрият ти резултат е 37,5. Първо отказват краката.
Съжалявам, синко.
Тренер, какво става?
Всичко опира до числата.
Ще успея за 35 секунди.
Не разбираш ли какво става?
Ще мога.
За 35 секунди.
Добре.
Заеми позиция.
36,5 секунди.
Не е достатъчно.
"Сребърните рицари" ти благодарят, Скот.
Мога да се справя.
Той каза, че може.
36,1.
36,1 секунди.
Не е достатъчно.
Ще успея.
Направи всичко възможно. Можеш да се гордееш.
Напишете го на таблото.
Моля ви.
34,7.
Добре.
Заслужихте си аплодисментите,
но имаме само две свободни места.
И мисля, че е очевидно, че Коутс и Дънкан са твоите хора.
Стига, погледни го. На прага на смъртта е.
Трябват ни играчи, които могат да тичат цял ден и да играят.
Бек.
Защо не поиграете един на един?
Милс.
Дръж го.
Какво?
Полудя ли?
Какво?
Играч от НБА може да го прави по цял ден.
Не търсим ли играчи за НБА?
Не е ли това целта?
Покажи им, Скоти.
Не им давай да те победят.
Покажи им какво можеш!
Искам да играя в НБА.
Първата жена на луната.
ФБР. - Ти си най-добрият ми приятел.
Още си жив, Скот. Още дишаш.
Когато Бог прави нещо удивително,
започва с невъзможното.
Синьо четири.
Давай, Скоти!
Браво, сине!
Бек.
Не мога да те наема като играч.
Нямаме пари за застраховката ти.
Но мога да ти предложа
да станеш помощник-треньор.
Знаеше ли за това? - Не.
Кога измисли този договор?
В първия ден на пробите, когато го видях на паркинга.
И между другото, отговорът е "да".
Да? - Да.
Тя каза "да"!
"Рицарите" имаха тежка предсезонна подготовка
поради внезапното заболяване и смъртта на треньора Ръсел Банкс.
Бившият му помощник и нов главен треньор Скот Бек
трябва да вдигне отбора на крака след слабия минал сезон.
Мур, подай на Джоунс, ако е свободен.
Но трябва да свиеш настрани.
И кой е здравенякът отпред?
Аз.
Умник си, Мърфи.
И така, оставям ви на проповедника на отбора ни, Ник.
Елате, господа.
Да се помолим.
Отче наш, благодарим Ти за всичко, с което ни благослови.
Умоляваме Те насред усилията си
никога да не ни позволиш да се предадем или откажем.
Молим Те, Господи, да ни защитиш от контузии.
Играем в името на Исус. Амин.
Амин. - Амин.
Господа, моля ви.
Нека спечелим.
Успех, господа.
Едно, две, три. "Сребърни рицари"!
ВЯРВАЙТЕ
ПОСВЕТЕ СЕ. ВЯРВАЙТЕ. НИЩО НЕ Е НЕВЪЗМОЖНО
Дами и господа, моля, посрещнете
"Сребърните рицари" от Ноксвил.
НИЩО НЕ Е НЕВЪЗМОЖНО
ВЕЛИКИЯТ ТРЕНЬОР СКОТ НА "СРЕБЪРНИТЕ РИЦАРИ"!
Превод на субтитрите: Владислав Иванов